Legend of Kawclo. 5 



makemake iho la ia, hoi aku la olelo i na kupuna e liana i lupe nana. A hana iho 

 la na kupuna o Kawelo i lupe nana, a paa, hoolele ae la o Kawelo i kana lupe, a ike 

 o Kauahoa hoolele pu ae la i na lupe a laua. Ma keia lele like ana o na lupe a laua, 

 hihia ae la ka Kawelo lupe me ka Kauahoa, a moku iho la ka Kauahoa lupe, a lilo aku 

 la i ka niakani, a haule i Koloa nia ke komohana; o kahi i haule ai, o Kahoolei- 

 napea, a hiki i keia la, no ka haule ana o ka pea a Kauahoa, kela inoa o ia wahi. 



Ma keia moku ana o ka lupe a Kauahoa ia Kawelo, nana aku la o Kawelo i ko 

 Kauahoa kii mai e pepehi ia ia, a liuliu, noonoo iho la o Kawelo, aole no e pakele o 

 Kauahoa ia ia, ina laua e kaua mahope, no ka mea, he nui o Kauahoa, he uuku o 

 Kawelo, aka, ua makau nae o Kauahoa ia Kawelo. 



A mahope o ka hoolele lupe, hookahekahe wai iho la laua, a oi aku la no ko 

 Kawelo i mua o Kauahoa, nolaila, noonoo iho la no o Kawelo, aole no e pakele o 

 Kauahoa ia ia mahope aku ke kaua. O Kawelo a me Kauahoa, aole laua i kaawale 

 aku, ua pili no ma ka hanau ana, a pela no ke 'lii o Aikanaka. ua pili no ia laua, 

 nolaila, lilo o Aikanaka i kaikuaana haku no laua. Ma na mea a pau a Aikanaka e 

 olelo mai ai, malaila laua e hoolohe ai, ina he kui lei, a he mea e ae paha, aole a 

 laua hoole, he ae wale no. 



Ia Kawelo ma e noho ana i Wailua me Aikanaka ma, holo mai la na kai- 

 kuaana o Kawelo me ko laua mau kupuna, mai Kauai mai a noho i Waikiki ma Oahu 

 nei. O Kakuhihewa ke 'Hi o Oahu nei e noho ana ia wa, a aia hoi me Kakuhihewa, 

 he kanaka ikaika loa i ka mokomoko. A o ua kanaka la, oia ka hoa mokomoko o na 

 kaikuaana o Kawelo, aole nae he hina i na kaikuaana o Kawelo. A he mea mau i 

 na kaikuaana o Kawelo ka heenalu. i ka nalu o Kalehuawehe, a pau ka heenalu, hoi 

 aku la a ka muliwai o Apuakehau auau, a pau, hoi aku la a ka hale mokomoko, aole nae 

 he hina o ke kanaka o Kakuhihewa i na kaikuaana o Kawelo. 



Ma keia noho kaawale ana o na kaikuaana o Kawelo i Oahu nei, hu ae la ke 

 aloha i na kupuna o lakou e noho ana me Kawelo i Wailua, nolaila, holo mai la na 

 kupuna me Kawelo i Oahu nei, a pae ma Waikiki, ike iho la i na kaikuaana, a noho 

 iho la i laila. Ma keia noho ana i laila, mahiai o Kawelo, a moe iho la 1 laila i ka 

 wahine, oia o Kanewahineikiaoha, kaikamahine a Kalonaikahailaau, a noho pu iho la 

 laua he kane a he wahine. 



Ia Kawelo e mahiai ana, lohe aku la ia i ka pihe uwa o kai, uwa ka pihe a 



